Diari Oficial de la Generalitat Valenciana


Sumari del DOGV 5620, del 17-10-2007 (2007/12452)

RESOLUCIÓ de 5 d'octubre de 2007, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la situada a Benicarló, realitzada per l'ajuntament del dit municipi a favor de la Generalitat, per a ser destinada a la construcció d'un centre de salut.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5620

Data del DOGV
:   17-10-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/12518


Data del document
:   05-10-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Benicarló
    * cultura regional
    * transmissió de la propietat
    * propietat immobiliària

RESOLUCIÓ de 5 d'octubre de 2007, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la situada a Benicarló, realitzada per l'ajuntament del dit municipi a favor de la Generalitat, per a ser destinada a la construcció d'un centre de salut. [2007/12215]  
L'Ajuntament de Benicarló, en sessió plenària realitzada el dia 22 de febrer de 2007, va acordar la cessió gratuïta a la Generalitat de la parcel·la de la seua propietat de 2.665m² de superfície, situada en la partida Sandorlí de la dita població. Com consta en l'acord mencionat, l'immoble té caràcter de domini públic.  
A proposta de la conselleria de Sanitat, es van iniciar els tràmits legals oportuns per a l'acceptació de la cessió de la parcel·la.  
La cessió es realitza amb la finalitat de destinar la parcel·la a la construcció d'un centre de salut.  
En conseqüència, basant-se en els articles 37 i 44 de la Llei 14/2003, de 10 d'abril, de Patrimoni la Generalitat, i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament de Benicarló, de la parcel·la de 2.665 m² de superfície, situada en la partida Sandorlí de la dita població, que confronta: nord, carrer de vianants en projecte; sud, prolongació en projecte del carrer dels Terrers; est, resta finca, i oest, prolongació en projecte del carrer Boters.  
Se segrega de la finca de 4.437 m² de superfície que consta inscrita en el Registre de la Propietat de Vinaròs al tom 918, llibre 539, foli 78, finca 35520, inscripció 1ª.   
Referència cadastral: part de les referències 94138S152376172998FJ i 57365O551862448679JY.  
La parcel·la s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Benicarló, s'efectua amb la condició de destinar la parcel·la a la construcció d'un centre de salut, subjecte al que disposa l'article 37 de la Llei 14/2003, de Patrimoni de la Generalitat.   
Tercer  
L'immoble acceptat s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici públic sanitari i adscrit a la conselleria de Sanitat, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 5 d'octubre de 2007.- El conseller d'Economia, Hisenda i Ocupació: Gerardo Camps Devesa.